Source: https://mikkeli.cloudnc.fi/fi-FI/Toimielimet/Kaupunginhallitus/Kokous_1232018/Liikennesuunnittelijan_nimikkeen_sekauml(8526)
Timestamp: 2020-08-04 14:59:51+00:00

Document:
Liikennesuunnittelijan nimikkeen sekä kelpoisuusvaatimuksen muutos | Mikkeli
Liikennesuunnittelijan nimikkeen sekä kelpoisuusvaatimuksen muutos
Kaupunginhallitus, kokous 12.3.2018
§ 114 Liikennesuunnittelijan nimikkeen sekä kelpoisuusvaatimuksen muutos
MliDno-2018-574
Maini Väisänen, kaupungininsinööri, maini.vaisanen@mikkeli.fi
Kaupunginhallitus on 19.12.2000 § 157 hyväksynyt liikennesuunnittelijan viran (vakanssi 2075) kelpoisuusvaatimukseksi ”Soveltuva ammattikorkeakoulun insinööritutkinto tai aikaisempi insinöörin tutkinto”.
Liikennesuunnittelija on aikaisemmin hoitanut liikennesuunnitteluun liittyviä lausuntoja ja palautteita, sekä suunnitellut liikenneturvallisuutta parantavia rakenteita ja järjestelyjä. Liikennesuunnittelijaa on yritetty rekrytoida useamman kerran, mutta päteviä hakijoita ei ole ollut. Toisen liikennesuunnittelijan vajaus on paikattu ostamalla palveluita ulkoa. Tulosalueelta eläköityy lähivuosina keskeisistä viroista useampi henkilö (8 henk.) ja tehtävien perehdytysketju katkeaa. Yksityisteiden hoitoon ei ole tällä hetkellä yhtään resurssia.
Nykyinen liikennesuunnittelijan virka muutetaan yhdyskuntatekniikan valvojan viraksi. Kelpoisuusvaatimuksena on soveltuva ammattikorkeakoulun insinöörin- tai teknikon tutkinto tai aikaisempi insinöörin- tai rakennusmestarin tutkinto.
Yhdyskuntatekniikan valvoja vastaa jatkossa yksityistieasioita ja rakentamisen ja kunnossapidon valvojan tehtävistä. Tehtäväkuvaa muutetaan joustavasti kulloisenkin tarpeen ja työtilanteen mukaan. Uusi valvoja opettelee eläkkeelle siirtyvien valvojien tehtäviä. Ennen uuden rekrytoinnin aloittamista on tarpeen muuttaa viran kelpoisuusvaatimusta sekä virkanimikettä. Palkkaus määrittyy teknisen sopimuksen mukaan palkkaryhmän III (50101011) mukaan.
Henkilöstöpalveluilla ei ole asiaan huomauttamista. Viran nimikkeen ja kelpoisuuden muutos tukee palveluorganisatiossa tapahtuvaa tehtävien muutosprosessia.
Kaupunginhallitus päättää, että liikennesuunnittelijan virka muutetaan yhdyskuntatekniikan valvojan viraksi (vakanssi 2075) ja viran kelpoisuusvaatimus on soveltuva ammattikorkeakoulun insinöörin- tai teknikon tutkinto tai aikaisempi insinöörin- tai rakennusmestarin tutkinto. Palkkaus määräytyy teknisen sopimuksen palkkaryhmän III (50101011) mukaan.
Kaupunkiympäristön elinkaaripalvelut, henkilöstöpalvelut
§ 105 Ilmoitusasiat
§ 106 Otto-oikeus/lautakuntien/viranhaltijoiden päätökset
§ 107 Kaupunginvaltuuston kokouksen 22.1.2018 täytäntöönpanot
§ 108 Mikkelin kaupungin osallistuminen maakunnallisen talous- ja henkilöstöhallinnon palvelukeskusmallin selvitykseen
§ 109 Väliaikaisten tilojen vuokraaminen taidemuseolle
§ 110 Mikkelin kaupunginhallituksen lausunto Esittävän taiteen ja museoiden valtionrahoituksen uudistamisesta
§ 111 Esitys kaupunginhallitukselle, vanhusneuvoston toiminnan tehostaminen / Senioriliikkeen Mikkelin Alueosasto ry
§ 112 Juvan liittyminen Mikkelin seudun toimintaan
§ 113 Mikkelin kaupungin viestinnän käsikirja vuosille 2018-2021
§ 115 Yöveden - Louhiveden alueen rantaosayleiskaavan muutos, tila Pien-Toijola 491-561-2-16 (osa)
§ 116 Ylitys- ja alitusoikeudet vuodelta 2017
§ 117 Mikkelin Oppilaitoskiinteistöt Oy:n lainatakaus
§ 118 Valtuustoaloite rantayleiskaavoituksen päivittämiseksi
§ 119 Valtuustoaloite tonttien vuokrahintojen ja lunastamisien hinnoittelun uudelleentarkastelusta
§ 120 Valtuustoaloite: Mikkeliin maksuton varhaiskasvatus
§ 121 Muut asiat

References: § 114
 § 157

§ 105

§ 106

§ 107

§ 108

§ 109

§ 110

§ 111

§ 112

§ 113

§ 115

§ 116

§ 117

§ 118

§ 119

§ 120

§ 121